Lekoklar a citrusy
Dobrý deň, lekarka mi predpisala Lekoklar 500 2x denne a chcem sa opýtať či možem jesť citrusy pripadne aj vit. C s príchuťou pomaranča
Dobrý deň.
Ďakujeme za Vašu otázku.
Grapefruitová šťava patrí medzi významné inhibítory izoenzýmov, cez ktoré sa metobolizuje množstvo liečiv, vrátane účinnej látky lieku Lekoklar. V dôsledku súčasného užívania hrozí riziko zvýšenia účinku lieku Lekoklar, vrátane zvýšeného rizika výskytu jeho vedľajších účinkov až prípadnej toxicity. Z tohto dôvodu sa konzumácia šťavy neodporúča. Podávanie ostatných druhov citrusov ako sú pomaranč, mandarínka, citrón alebo limetka môžu taktiež ovplyvniť účinnosť enzýmu avšak v oveľa nižšej miere a preto sa pri bežnej konzumácii výrazný vplyv na účinnosť Lekoklaru nepredpokladá. Taktiež užívanie vitamínu C s pomarančovou príchuťovou sa javí byť bezpečné.
Prajem pekný zvyšok dňa.
S pozdravom
Mgr. Barbora Bičanovská